मुंबई पुलिस की क्राइम ब्रांच के संयुक्त आयुक्त हिमांशु रॉय ने मेयप्पन की गिरफ्तारी की पुष्टि करते हुए बताया कि उन्हें शनिवार को अदालत के सामने पेश किया जाएगा.हिमांशु रॉय ने मीडिया से बात करते हुए कहा, "गुरुनाथ को मुंबई समन किया गया था. वो शुक्रवार शाम मुंबई पहुंचे. हमने उनसे पूछताछ की और उनकी स्पॉट फिक्सिंग मामले में संलिप्तता है - इस निष्कर्ष पर हम पहुंचे हैं और हमने उन्हें गिरफ्तार कर लिया है."इससे पहले शुक्रवार शाम मेयप्पन मुंबई पहुंचे थे जहां क्राइम ब्रांच ने उनसे इस मामले में तीन घंटे तक पूछताछ की.वहीं स्‍पॉट फिक्सिंग के आरोप में गिरफ्तार बिन्दु दारा सिंह को अदालत ने 28 मई तक पुलिस हिरासत में भेज दिया है.सट्टेबाजी में गुरुनाथ का नाम अभिनेता बिंदु दारा सिंह ने लिया है. मुंबई पुलिस ने स्पॉट-फिक्सिंग मामले में पूछत्ताछ के लिए गुरुनाथ के पेश होने के लिए शुक्रवार शाम पांच बजे की समय-सीमा तय की थी.बताया जा रहा है कि उनके साथ मद्रास उच्च न्यायालय के जाने-माने वकील पीएस रमन भी मुंबई आए हैं.इससे पहले शुक्रवार को दिन में मुंबई पुलिस ने गुरुनाथ के उस अनुरोध को खारिज कर दिया जिसमें उन्होंने आईपीएल के फाइनल मैच के बाद सोमवार को पुलिस के समक्ष पेश होने की मांग की थी.गुरुवार को मुंबई अपराध शाखा का चार सदस्यीय एक दल मेयप्पन से पूछताछ करने उनके घर गया था लेकिन उनके मौजूद नहीं होने की स्थिति में उन्हें सुबह 11 बजे से शाम 5 बजे के बीच मुंबई में अपराध शाखा के सामने पेश होने के लिए समन देने देकर चला गया.मेयप्पन के घर में चूंकि कोई मौजूद नहीं था इसलिए समन की एक प्रति उनके घर पर चस्पा कर दी गई और एक प्रति चेन्नई सुपरकिंग्स के दफ्तर में दे दी गई थी.(बीबीसी हिन्दी के 



एंड्रॉएड ऐप के लिए क्लिक करें. आप हमारे 



फेसबुक पेज पर भी आकर अपनी राय रख सकते हैं और 



ट्विटर पर हमें फ़ॉलो भी कर सकते हैं.)